**פרק שני: סלעים וקרקעות**

**סלעים: תכונות, סוגים ושימושים**

**⏴ במבט חדש לכיתה ה**

**היקף יחידת הלימוד:** 2 – 3 שיעורים

**עמודים:** 18 - 27

# מטרות

* לזהות סלעים על פי תכונותיהם באמצעות תצפיות ובדיקות: צבע, מִבנה, קַשְׁיוּת, עִיסָתִיוּת ותגובה לחוּמְצָה.
* לנסח שאלות על סלעים.
* להגדיר סוגי סלעים כגון: גְרָנִיט, כּוּרְכָּר, גיר, חַרְסִית, צוֹר, בַּזֶלֶת.
* לתאר את הקשר בין תכונות הסלעים לבין שימושים בהם.

# מהלך השיעור:

## פתיחה

קוראים את הקטע **טיול למישור החוף,** עמוד 18.

עורכים דיון בכיתה:

* על אילו חומרים מדברים הילדים?
* היכן הם נמצאים בסביבה שלנו?
* אילו סלעים אתם מכירים?
* אילו שימושים עושים בסלעים?

מבצעים את משימת החקר **מגלים סלעים בסביבה,** עמוד 20.

חוזרים לשאלות שנשאלו (שאלה 6 במשימה) ומחפשים מידע רלוונטי לשאלות עליהן לא ניתן מענה.

* לשילוב **סיור** בנושא לימוד זה, פנו לדגם ההוראה [**סלעים על סף ביתנו**](https://www.matar.tau.ac.il/wp-content/uploads/2015/02/%D7%9C%D7%9E%D7%99%D7%93%D7%94-%D7%97%D7%95%D7%A5-%D7%9B%D7%99%D7%AA%D7%AA%D7%99%D7%AA-%D7%A1%D7%9C%D7%A2%D7%99%D7%9D-%D7%91%D7%A4%D7%90%D7%A8%D7%A7-%D7%94%D7%A6%D7%99%D7%91%D7%95%D7%A8%D7%99.pdf)בתת המדור **למידה חוץ כיתתית** במדור **פדגוגיה חדשנית,** אתר מט"ר.

## התנסות

מבצעים את המשימה **כיצד נזהה סלעים?** עמודים 27-21.

בודקים את ממצאי התצפיות והבדיקות ומסיקים מסקנות אודות תכונות הסלעים.

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילות **תכונות סלעים- קשיות** עמוד 23. פעילות זו היא גרסה דיגיטלית של הפעילות בספר בגרסת נייר.
* להוראה מפורשת של מיומנויות החשיבה [**השוואה**](https://www.matar.tau.ac.il/?page_id=11456) פנו לתת המדור **מיומנויות חשיבה מסדר גבוה** שבמדור **מיומנויות ותהליכי חשיבה,** אתר מט"ר.

קוראים את קטע המידע בתבנית **היודעים אתם ש** עמוד 24.

## המשגה

קוראים את המידעון סוגי סלעים, עמוד 26- 27.

מבצעים את משימת האוריינות **משתמשים בסלעים וקרקעות ומשפיעים על הסביבה**, עמודים 38-35 (מתמקדים רק במידע אודות הסלעים).

* **הרחבה**: הקרנת הסרטונים [היווצרות סלעים](http://www.youtube.com/watch?v=mwCWzL0vlw0) ו[סלעים](https://www.youtube.com/watch?v=NkKPp7nLqPk). הסרטונים (מכון דוידסון סרטוני מדע) מציגים תהליכי היווצרות סוגי הסלעים בכדור הארץ.

## יישום

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי לפעילות **סוגי סלעים** עמוד 26. בפעילות זו התלמידים מזהים סוגי סלעים.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי לפעילות **בוחרים בסלע מתאים**, עמוד 27. בפעילות זו התלמידים בוחרים בסלע וקושרים בין תכונות הסלע לשימוש בו.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), למשימה הדיגיטלית **סיפורם של סלעי הבזלת**. המשימה עוסקת בתכונות הבזלת בהקשר להרי געש, תוך חקירתה באמצעות תכונות של סלעים והשוואתה לסלעים אחרים (קשיות, עיסתיות, תסיסה בחומצה).

מפנים את התלמידים להשלמת המשפטים בעמוד 39.

## סיכום ורפלקציה

דנים בשאלות:

* כיצד מזהים תכונות של סלעים?
* מהן התכונות המשותפות לסלעים?
* כיצד ארגון מידע בכרטיס אפיון סייע בזיהוי הסלעים?

סיכום אישי לשיעור: משפט אחד או שניים על הנלמד בשיעור.

* כיצד למדתי ומה אהבתי בשיעור?